**STUDIJŲ FINANSAVIMO SUTARTIS Nr.**

202\_ m. \_\_\_\_\_ mėn. \_\_\_ d.

**[Įmonės pavadinimas]** (toliau – *Įmonė*), juridinio asmens kodas [numeris], buveinės adresas [gatvė, numeris, miestas, pašto kodas, valstybė], atstovaujama [pareigos, vardas, pavardė]

ir

**Vardas, pavardė** (toliau – *Darbuotojas*), asmens kodas [numeris], gyvenamoji vieta [gatvė, numeris, miestas, pašto kodas, valstybė]

toliau kartu vadinami *Šalimis*, kiekvienas atskirai – *Šalimi*, sudarė šią Studijų finansavimo sutartį (toliau – *Sutartis*), kuria susitarė:

1. ***Sutarties objektas***
   1. Šia *Sutartimi* *Įmonė* įsipareigoja finansuoti *Darbuotojo* pilną ar dalį studijų kainos pagal su Lietuvos nekilnojamojo turto plėtros asociacija (toliau – *Asociacija*) sudarytą studijų sutartį, šioje *Sutartyje* numatytomis sąlygomis ir tvarka, o *Darbuotojas* įsipareigoja vykdyti *Sutartimi* prisiimtus įsipareigojimus bei esant *Sutartyje* nurodytoms sąlygoms, atlyginti *Įmonė*s sumokėtas studijų išlaidas.
2. ***Šalių įsipareigojimai***
   1. *Įmonė* įsipareigoja:
      1. finansuoti [skaičiai] procentų visos mokėtinos *Darbuotojo* studijų kainos, t.y. [suma skaičiais] EUR ([suma žodžiais] eurų);
      2. sudaryti *Darbuotojui* tinkamas sąlygas vykdyti studijų programą.
   2. *Darbuotojas* įsipareigoja:
      1. pateikti *Įmonei* jo su *Asociacija* sudarytos studijų sutarties kopiją;
      2. studijuoti jo su *Asociacija* sudarytos studijų sutarties sąlygomis ir nenutraukti studijų sutarties be svarbių priežasčių;
      3. nutraukęs studijų sutartį su *Asociacija* nedelsiant, bet ne vėliau kaip per 3 (tris) dienas, raštu informuoti *Įmonę* nurodant studijų sutarties nutraukimo priežastis bei pateikiant įrodymus (jei tokie yra);
      4. baigti studijas iki [data];
      5. baigęs studijų programą, pateikti *Įmonei* studijų baigimą liudijančio dokumento (diplomo) kopiją;
      6. baigęs studijų programą dirbti *Įmonėje* ne trumpiau kaip dvejus [įrašyti žodžiais, jei su darbuotoju bus sutartas kitas terminas] metus.
3. ***Mokėjimo sąlygos ir tvarka bei išlaidų atlyginimas***

3.1 Studijų apmokėjimas vykdomas vienu iš pasirinktu ir Įmonės su Darbuotoju suderintų būdų:

*3.1.1 Darbuotojas* įsipareigoja sumokėti savo lėšomis numatytą studijų kainą bei pateikti *Įmonei* mokėjimą patvirtinančio dokumento kopiją.

* + 1. *Įmonė* atitinkamą studijų kainos dalį, nurodytą 2.1.1 p. sumoka pervesdama į *Darbuotojo* nurodytą banko sąskaitą per 30 dienų nuo *Įmonei* mokėjimą patvirtinančio dokumento kopijos pateikimo.
    2. *Įmonė* atitinkamą studijų kainos dalį, nurodytą 2.1.1 p. gali sumokėti tiesiogiai pervesdama į *Asociacijos* studijų sutartyje nurodytą banko sąskaitą, mokėjimo paskirtyje nurodydami *Darbuotojo*, už kurį mokama, vardą ir pavardę.
  1. *Įmonė* turi teisę reikalauti *Darbuotojo* atlyginti studijų išlaidas jei:
     1. *Darbuotojas* nutraukia su *Asociacija* sudarytą studijų sutartį be svarbių priežasčių;
     2. *Darbuotojas* laikotarpiu, iki tęsia *Įmonės* lėšomis apmokėtas studijas, ir per *dvejus* [įrašyti žodžiais, jei su darbuotoju bus sutartas kitas terminas] metus po šio laikotarpio pabaigos nutraukia darbo sutartį su *Įmone* savo iniciatyva be svarbių priežasčių.
  2. *Darbuotojas* sutinka, kad išlaidos būtų išskaičiuotos atsiskaitant *Darbuotojo* atleidimo dieną, o jeigu atleidimo dieną darbo užmokesčio išlaidoms atlyginti nepakanka, *Darbuotojas* įsipareigoja trūkstamą atlygintinų išlaidų dalį pervesti į *Įmonės* sąskaitą banke ne vėliau nei paskutinę darbo dieną.

1. ***Konfidencialumas***
   1. *Sutarties* turinį sudaranti ir / ar su ja susijusi informacija, taip pat šios *Sutarties* vykdymo metu *Šalių* viena kitai tiek sąmoningai, tiek atsitiktinai atskleista bet kokia kita informacija yra konfidenciali. Ši informacija tiek *Sutarties* galiojimo laikotarpiu, tiek *Sutarčiai* pasibaigus, tretiesiems asmenims gali būti atskleista tik tiek, kiek toks informacijos atskleidimas yra būtinas šios *Sutarties* tinkamam vykdymui, ir tik iš anksto gavus atitinkamą kitos *Šalies* raštišką sutikimą.
   2. Konfidencialumo įsipareigojimo pažeidimu nelaikoma, jeigu konfidenciali informacija atskleidžiama valstybės institucijoms, kai to reikalauja teisės aktai, *Šalių* advokatams, auditoriams, kurie *exofficio* yra įpareigoti išlaikyti informacijos konfidencialumą, iš anksto apie tai informavus kitą *Šalį*.
2. ***Kitos sąlygos***
   1. *Sutartis* įsigalioja nuo tos dienos, kai ją pasirašo abi *Šalys.*
   2. *Sutartis* galioja iki visiško *Šalių* prievolių pagal *Sutartį* įvykdymo.
   3. *Sutartis* gali būti keičiama tik *Šalių* susitarimu.
   4. Visi su šia *Sutartimi* susiję pranešimai bei kita korespondencija tarp *Šalių* turi būti atliekama raštu ir laikoma tinkamai įteikta, kai (i) ji įteikiama asmeniškai su patvirtinimu apie įteikimą; (ii) siunčiama registruotu paštu šioje *Sutartyje* nurodytais adresais (apie adreso pasikeitimą *Darbuotojas* turi pranešti *Įmonei*); arba (iii) siunčiama elektroniniu paštu šioje *Sutartyje* nurodytais elektroninio pašto adresais. Jei pranešimas siunčiamas elektroniniu paštu, laikoma, kad jį *Šalis* gavo tą pačią dieną, kai pranešimas buvo išsiųstas, jei buvo siųstas darbo valandomis; jei pranešimas siunčiamas registruotu laišku, laikoma, kad jį adresatas gavo praėjus 5 darbo dienoms nuo išsiuntimo.
   5. Jeigu bet koks kompetentingas teismas arba arbitražas pripažins bet kurią *Sutarties* nuostatą negaliojančia arba neįgyvendinama, kitos *Sutarties* nuostatos liks pilnai galioti. Bet kokia *Sutarties* nuostata, pripažinta negaliojančia arba neįgyvendinama, tik iš dalies liks visiškai galioti ta apimtimi, kiek ji nepripažinta negaliojančia arba neįgyvendinama. Negaliojančios arba neįgyvendinamos nuostatos *Šalių* susitarimu bus pakeistos galiojančiomis ir įgyvendinamomis nuostatomis, kurios turi kiek įmanoma tiksliau atitikti *Šalių* siekiamą rezultatą ir ketinimus. Šalys turi dėti geriausias pastangas tam, kad užtikrintų visų *Sutarties* nuostatų tinkamą ir visišką įgyvendinimą.
   6. Nė viena iš *Šalių* neturi teisės perleisti ar perduoti visas ar dalį teisių ir įsipareigojimų, kylančių iš šios *Sutarties*, trečiajam asmeniui ar asmenims be kitos *Šalies* rašytinio sutikimo.
   7. Visi dėl *Sutarties* sudarymo, vykdymo, keitimo, papildymo ar kiti iškilę ginčai sprendžiami *Šalių* derybų būdu. Kai *Šalims* nepavyksta išspręsti ginčo derybomis per 30 kalendorinių dienų, ginčai sprendžiami Lietuvos Respublikos teisės aktų nustatyta tvarka.
   8. Šiai *Sutarčiai* ir santykiams tarp *Šalių* šios *Sutarties* atžvilgiu (įskaitant šios *Sutarties* sudarymo, galiojimo, negaliojimo, įgyvendinimo ir nutraukimo klausimus) taikomi Lietuvos Respublikos Įstatymai ir ji aiškinama remiantis Lietuvos Respublikos Įstatymais.
   9. Ši *Sutartis* sudaryta 2 egzemplioriais lietuvių kalba, kurių kiekvienas yra vienodos teisinės galios ir kurių po vieną tenka kiekvienai iš *Šalių*.
3. ***Šalių rekvizitai ir parašai***

|  |  |
| --- | --- |
| ***Įmonė***  Pavadinimas:  Juridinio asmens kodas: [numeris]  Buveinės adresas: [gatvė, numeris, miestas, pašto kodas, valstybė]  Tel. [numeris]  El. pašto adresas: [elektroninis@pastas.lt]  A. s. Nr. [numeris]  Atstovas [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)* | ***Darbuotojas***  Vardas (-ai), pavardė: [vardas, pavardė]  Asmens kodas: [numeris]  Adresas: [gatvė, numeris, miestas, pašto kodas, valstybė]  Tel. [numeris]  El. pašto adresas: [elektroninis@pastas.lt]  A. s. Nr. [numeris]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)* |